pythainlp/thai-wiki-dataset-v4 huggingface dataset:
ลาร์ก-แอลเอกซ์

ลาร์ก-แอลเอกซ์ (ชื่อเต็ม: Lighter, Amphibious Resupply, Cargo, 60 ton; ความหมาย: ยานส่งจากเรือใหญ่, สะเทินน้ำสะเทินบก, เวียนจัดส่งของบรรทุก 60 ตัน) หรือตามตั้งชื่อเดิมจาก บาร์ก (ชื่อเต็ม: Barge, Amphibious Resupply, Cargo; ความหมาย: ยานบรรทุก, สะเทินน้ำสะเทินบก, เวียนจัดส่งของบรรทุก) เป็นยานพาหนะขนส่งสะเทินน้ำสะเทินบก ตัวถังเหล็กกล้าประสาน
ลักษณะ.
สามารถบรรทุกของบรรทุกได้มากถึง 100 ตัน หรือผู้โดยสาร 200 นาย แต่โดยทั่วไปบรรทุกของบรรทุก 60 ตัน หรือผู้โดยสาร 120 นาย ยานพาหนะนี้ขับเคลื่อนด้วยเครื่องยนต์ดีเซลจีเอ็มซี 265 แรงม้า (198 กิโลวัตต์) สี่ตัวซึ่งอยู่ด้านข้างของตัวถัง โดยแต่ละตัวจะขับเคลื่อนล้อเดียวบนบก เครื่องยนต์คู่หนึ่งขับแต่ละใบพัดขนาด 1.2 มม. (47 นิ้ว) สองตัว ซึ่งขับเคลื่อนยานพาหนะในน้ำ ความเร็วสูงสุดอยู่ที่ 20 ไมล์ต่อชั่วโมง (32 กม./ชม.) บนบก หรือ 7.5 ไมล์ต่อชั่วโมง (12.1 กม./ชม.) เมื่อลอยอยู่ โดยผู้คุมเครื่องอยู่ในแค็บขนาดเล็กซ้ายมือข้างท้ายเรือของยานพาหนะ
ลาร์ก-แอลเอกซ์ ถูกใช้เพื่อขนส่งยานพาหนะแบบล้อยางและสายพาน รวมถึงอุปกรณ์การเตรียมริมทะเลและของบรรทุกทั่วไป จากเรือถึงฝั่ง หรือจุดขนถ่ายไกลทะเล มันยังสามารถขนส่งตู้คอนเทนเนอร์ขนาด 40 ฟุต (12 เมตร) ซึ่งสามารถลงจอดได้จากลาร์กไม่ว่าจะด้วยเครน, รถขนวัสดุใต้ท้องรถ หรือลูกรอก มันเป็นยานพาหนะสะเทินน้ำสะเทินบกเพียงอย่างเดียวในกองทัพบกสหรัฐที่สามารถลงจอดบนชายหาดผ่านคลื่นซัดฝั่ง โดยทั่วไปแล้ว ลาร์ก-แอลเอกซ์ ได้ลำเลียงในฐานะของบรรทุกบนปากระวางบนเรือพาณิชย์ หรือเรือยกหนักที่จะขนส่งขนส่งข้ามน้ำข้ามทะเล ส่วนตัวอย่างการเอาตัวรอดของลาร์ก-แอลเอกซ์ สามารถพบได้ที่พิพิธภัณฑ์สงครามโอเวอร์ลูน ในประเทศเนเธอร์แลนด์, พิพิธภัณฑ์ทหารแห่งนอร์ธฟลอริดาในกรีนโคฟสปริงส์ รัฐฟลอริดา และที่พิพิธภัณฑ์ยานยนต์เลน ในแนชวิลล์ รัฐเทนเนสซี ตลอดจนพิพิธภัณฑ์การขนส่งกองทัพบกสหรัฐ ฟอร์ตยูสติส รัฐเวอร์จิเนีย
ประจำการ.
บาร์กคันแรกได้เดินทางเรือเป็นครั้งแรกในปี ค.ศ. 1952 ที่ฟอร์ตลอว์ตัน รัฐวอชิงตัน และมีการเปลี่ยนชื่อจากบาร์กเป็นลาร์กในปี ค.ศ. 1960 มีการพบว่าลาร์กได้ประจำการครั้งแรกในปี ค.ศ. 1967 เมื่อพวกมันถูกส่งไปยังเวียดนามเพื่อสนับสนุนกองพลส่งทางอากาศที่ 101 และกองพลทหารม้าที่ 1 ในปี ค.ศ. 1968 ส่วนลาร์ก-แอลเอกซ์ คันสุดท้ายได้ออกจากประจำการในปี ค.ศ. 2001
ขรรคปุระ

ขรรคปุระ  เป็นเมืองในเขตปัศจิมเมทินีปุระ จังหวัดเมทินีปุระ รัฐเบงกอลตะวันตก ประเทศอินเดีย ขรรคปุระตั้งอยู่บนชายฝั่งด้านใต้ของแม่น้ำกังสาพตี ทางตอนใต้ของรัฐเบงกอลตะวันตก โดยอยู่ห่างจากนครโกลกาตาซึ่งเป็นเมืองหลวงของรัฐไปทางทิศตะวันตกประมาณ 110 กิโลเมตร
ขรรคปุระเป็นที่ตั้งของอุตสาหกรรมสำคัญหลายประเภท และเป็นที่ตั้งของสถานีรถไฟชุมทางขรรคปุระ ซึ่งเป็นชุมทางรถไฟที่สำคัญที่สุดแห่งหนึ่งในภาคตะวันออกของประเทศอินเดีย เส้นทางรถไฟสายหลักที่ผ่านชุมทางขรรคปุระมีจำนวน 5 สาย ได้แก่สายหาวรา-นาคปุระ-มุมไบ สายหาวรา-เจนไน สายหาวรา-ขรรคปุระ สายอาสานโสละ-ฏาฏานคร-ขรรคปุระ และสายขรรคปุระ-ปุรี ชานชาลาของสถานีรถไฟชุมทางขรรคปุระมีความยาว 1,072.5 เมตร ซึ่งยาวเป็นอันดับที่ 3 ของโลก นอกจากนี้ ขรรคปุระยังเป็นที่ตั้งของสถาบันเทคโนโลยีแห่งอินเดีย ขรรคปุระ (ไอไอที ขรรคปุระ) ซึ่งเป็นสถาบันอุดมศึกษาแห่งแรกในกลุ่มสถาบันเทคโนโลยีแห่งอินเดีย ก่อตั้งเมื่อ พ.ศ. 2494
จากรายงานสำมะโนประชากรครั้งล่าสุด ซึ่งจัดทำใน พ.ศ. 2554 ขรรคปุระมีประชากร 207,604 คน โดยแบ่งเป็นชาย 106,559 คน และหญิง 101,045 คน ในขณะที่ประชากรรวมของขรรคปุระและเขตปริมณฑล ได้แก่นิคมรถไฟขรรคปุระ และกลายกุนฑะ มีจำนวน 299,683 คน ได้แก่ชาย 153,143 คนและหญิง 146,540 คน ประชากรประมาณร้อยละ 85 ของขรรคปุระรู้หนังสือ ประชากรร้อยละ 80 โดยประมาณนับถือศาสนาฮินดู รองลงมาได้แก่ศาสนาอิสลามซึ่งมีผู้นับถือประมาณร้อยละ 13
สถาบันเทคโนโลยีแห่งอินเดีย

สถาบันเทคโนโลยีแห่งอินเดีย หรือไอไอที  เป็นกลุ่มสถาบันอุดมศึกษาของรัฐในประเทศอินเดีย ก่อตั้งขึ้นตามรัฐบัญญัติสถาบันเทคโนโลยีแห่งอินเดีย (ขรรคปุระ) พ.ศ. 2499 และรัฐบัญญัติสถาบันเทคโนโลยีแห่งอินเดีย พ.ศ. 2504 อย่างไรก็ตาม สถาบันเทคโนโลยีแห่งอินเดีย ขรรคปุระได้ใช้ชื่อ "สถาบันเทคโนโลยีแห่งอินเดีย" ตั้งแต่ พ.ศ. 2494 สถาบันเทคโนโลยีแห่งอินเดียมีฐานะเป็นสถาบันอุดมศึกษาที่มีความสำคัญระดับชาติ (Institute of National Importance; INI) ตามประกาศในรัฐบัญญัติสองฉบับดังกล่าว ใน พ.ศ. 2562 สถาบันเทคโนโลยีแห่งอินเดียมีจำนวน 23 แห่งทั่วประเทศ ซึ่งสถาบัน 4 แห่งล่าสุดสถาปนาตามรัฐบัญญัติสถาบันเทคโนโลยีแห่งอินเดีย ฉบับแก้ไขเพิ่มเติม พ.ศ. 2559
โจวันนี เมสเซ

โจวันนี เมสเซ (10 ธันวาคม ค.ศ. 1883 – 18 ธันวาคม ค.ศ. 1968) เป็นชาวอิตาลีที่ดำรงตำแหน่งเป็นนายพลอิตาลี นักการเมือง และจอมพล(Maresciallo d'Italia) เขาได้ถูกพิจารณาจากหลายๆคนว่าเป็นนายพลอิตาลีที่ดีที่สุดในสงครามโลกครั้งที่สอง
แมร์แยม มีร์ซอฆอนี

แมร์แยม มีร์ซอฆอนี  เป็นนักคณิตศาสตร์ชาวอิหร่าน และศาสตราจารย์ด้านคณิตศาสตร์ประจำมหาวิทยาลัยสแตนฟอร์ด เธอเป็นผู้หญิงคนแรกและชาวอิหร่านคนแรกที่ได้รับรางวัลเหรียญฟีลดส์
วัยเด็กและการศึกษา.
เธอเคยเข้าแข่งขันคณิตศาสตร์โอลิมปิกระหว่างประเทศสองครั้ง ได้แก่ พ.ศ. 2537 ที่ฮ่องกงและ พ.ศ. 2538 ที่นครโตรอนโต ประเทศแคนาดา และได้รับรางวัลเหรียญทองทั้งสองครั้ง โดยในครั้งแรกที่ฮ่องกงเธอทำคะแนนได้ 41 คะแนนจาก 42 คะแนน ส่วนครั้งที่สองที่แคนาดาเธอได้คะแนนเต็ม
พ.ศ. 2542 มีร์ซอฆอนีจบการศึกษาวิทยาศาสตรบัณฑิตสาขาคณิตศาสตร์จากมหาวิทยาลัยเทคโนโลยีแชรีฟ (Sharif University of Technology) และเดินทางไปศึกษาต่อที่สหรัฐอเมริกาจนจบปริญญาเอกจากมหาวิทยาลัยฮาร์วาร์ดใน พ.ศ. 2547 โดยมีที่ปรึกษาได้แก่เคอร์ทิส ที. แมกมัลเลนซึ่งเคยได้รับเหรียญฟีลดส์ใน พ.ศ. 2541 ขณะศึกษาที่ฮาร์วาร์ดเธอเป็นที่รู้จักว่าเป็นคนที่มุ่งมั่นและไม่หยุดตั้งคำถาม แม้ว่าภาษาอังกฤษจะไม่ใช่ภาษาแม่ของเธอก็ตาม เธอมักจดบันทึกเป็นภาษาเปอร์เซีย
ผลงานวิชาการ.
เมื่อจบปริญญาเอก เธอเข้าทำงานเป็นนักวิจัยที่สถาบันคณิตศาสตร์เคลย์และดำรงตำแหน่งศาสตราจารย์ที่มหาวิทยาลัยพรินซ์ตันก่อนจะไปดำรงตำแหน่งศาสตราจารย์ที่มหาวิทยาลัยสแตนฟอร์ดใน พ.ศ. 2552
มีร์ซอฆอนีได้รับรางวัลเหรียญฟีลดส์ใน พ.ศ. 2557 จากงานวิจัยเกี่ยวกับและปริภูมิมอดุลัสของผิวรีมัน ซึ่งเธอเป็นผู้หญิงคนแรกและชาวอิหร่านคนแรกที่ได้รับรางวัลนี้
เธอนิยามตัวเองว่าเป็นนักคณิตศาสตร์ที่ "ช้า" เธอเชื่อว่าต้องทุ่มเทและตั้งใจเพื่อที่จะได้เห็นความงามของคณิตศาสตร์ ขณะที่เธอกำลังขบคิดปัญหา เธอจะวาดรูปการ์ตูนแล้วทดสมการคณิตศาสตร์ที่เธอคิดรอบตัวการ์ตูนที่เธอวาด ลูกสาวของเธอใช้คำว่า "วาดภาพ" เมื่อพูดถึงวิธีการทำงานของมีร์ซอฆอนี
ชีวิตส่วนตัว.
มีร์ซอฆอนีสมรสกับยัน ว็อนดราก นักวิทยาการคอมพิวเตอร์เชิงทฤษฎีและนักวิทยาศาสตร์ประยุกต์ชาวเช็ก และมีลูกสาวหนึ่งคนได้แก่อานาฮิตา
การเสียชีวิต.
พ.ศ. 2556 แพทย์ได้ตรวจพบว่าเธอเป็นโรคมะเร็งเต้านม ก่อนจะลุกลามไปยังกระดูกและตับในอีก 3 ปีถัดมา และเสียชีวิตในวันที่ 14 กรกฎาคม พ.ศ. 2560 ด้วยวัย 40 ปี
ประธานาธิบดีแฮแซน โรว์ฮอนีแห่งสาธารณรัฐอิสลามอิหร่านได้กล่าวสดุดีและไว้อาลัย โดยมีใจความว่ามีร์ซอฆอนีเป็นนักคณิตศาสตร์ที่ยอดเยี่ยม เป็นผู้ที่ทำให้ชื่อเสียงของอิหร่านในวงการวิชาการเป็นที่รู้จัก และเป็นผู้นำทางให้ผู้หญิงชาวอิหร่านกล้าและมุ่งมั่นที่จะแสดงความสามารถของตนในเวทีสากล
สโมสรวอลเลย์บอลหญิงโปรเฟล็กซ์

สโมสรวอลเลย์บอลหญิงโปรเฟล็กซ์ เป็นสโมสรวอลเลย์บอลอาชีพในปทุมธานี ประเทศไทย โดยได้รับการโอนสิทธิ์มาจากสโมสรวอลเลย์บอลหญิงแอร์ฟอร์ซ ปัจจุบันแข่งขันใน วอลเลย์บอลไทยแลนด์ลีก 
ประวัติสโมสร.
สโมสรวอลเลย์บอลหญิงโปรเฟล็กซ์ ก่อตั้งขึ้นในปี พ.ศ. 2562 โดยทางสโมสรวอลเลย์บอลหญิงแอร์ฟอร์ซได้โอนสิทธิ์การเข้าแข่งขันให้กับทางบริษัท 
รายชื่อผู้เล่น.
"ข้อมูลอัปเดต ณ กุมภาพันธ์ พ.ศ. 2563"
โรงเรียนนวมินทราชูทิศ อีสาน

โรงเรียนนวมินทราชูทิศ อีสาน เป็นโรงเรียนเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในวโรกาสเฉลิมพระชนมพรรษาครบ 5 รอบ ประจำภาคอีสาน ซึ่งเป็นถาวรวัตถุทางการศึกษาที่ปวงชนชาวไทยน้อมเกล้าฯ ถวาย นอกจากโรงเรียนนวมินทราชูทิศ อีสาน จะได้ทำหน้าที่เป็นสถานให้การศึกษาแก่เยาวชนชาวมุกดาหารและจังหวัดใกล้เคียงเป็นอย่างดี สมกับปรัชญาความรู้คู่คุณธรรม เอกลักษณ์ที่สำคัญและโดดเด่นอย่างหนึ่งของโรงเรียนคือ อาคารเรียนและอาคารประกอบลักษณะสถาปัตยกรรมทรงไทยประยุกต์แบบอีสาน ปัจจุบันเป็นสถานศึกษาที่มีชื่อเสียงของภาคอีสาน และลูกนวมินท์ทุกคนที่สำเร็จการศึกษาจากสถาบันแห่งนี้ ต่างมีความรักภาคภูมิใจในสถาบัน และภูมิใจใน ตรานวมินทราชูทิศ อีสาน
ประวัติ.
โรงเรียนนวมินทราชูทิศ อีสาน เป็นโรงเรียน 1 ในจำนวน 5 โรงเรียน ตามโครงการจัดตั้งโรงเรียนมัธยมศึกษาของกรมสามัญศึกษา กระทรวงศึกษาธิการ เพื่อเฉลิมพระเกียรติถวายเป็นพระราชสักการะแด่พระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในวโรกาสเฉลิมพระชนมพรรษาครบ 5 รอบ เมื่อพุทธศักราช 2530 เพื่อเป็นถาวรวัตถุทางการศึกษาสืบไป
โดยกระทรวงศึกษาธิการ ประกาศจัดตั้งเมื่อวันที่ 22 มีนาคม 2528 ใช้ชื่อว่า "โรงเรียนนวมราชูทิศ อีสาน" ต่อมาในวันที่ 14 สิงหาคม ปีเดียวกัน กระทรวงศึกษาธิการเห็นสมควรให้เปลี่ยนชื่อโรงเรียน เพื่อความสมบูรณ์และความไพเราะในเชิงอักษรศาสตร์ โดยอาศัยอำนาจตามข้อความในข้อ 23 แห่งประกาศของคณะปฏิวัติฉบับที่ 216 ลงวันที่ 29 กันยายน พ.ศ. 2515 จึงทำให้โรงเรียนเปลี่ยนชื่อเป็น "โรงเรียนนวมินทราชูทิศ อีสาน"
โดยการจัดตั้งโรงเรียนนวมินทราชูทิศ ขึ้น 5 โรงเรียน ตามหลักภูมิศาสตร์ของประเทศ ภาคละ 1 โรงเรียน ดังนี้
กรมสามัญศึกษมีเจตนาอันแน่วแน่ที่จะจัดโรงเรียนมวมินทราชูทิศ ทั้ง 5 แห่ง ให้เป็นโรงเรียนขนาดใหญ่ 60 ห้องเรียน สามารถรับนักเรียนเข้าเรียนทั้งระดับมัธยมศึกษาตอนต้นและตอนปลาย จำนวน 2,700 คน โดยจัดให้โรงเรียนมีความพร้อมความสมบูณ์ ด้านอาคารเรียน อาคารประกอบ วัสดุครุภัณฑ์ อุปกรณ์การเรียนการสอน ตลอดจนกำลังบุคลากร กรมสามัญศึกษาปรารถนาที่จะส่งเสริมโรงเรียนนวมินทราชูทิศ 5 แห่ง ให้มีคุณภาพมาตรฐานสูง มีเอกลักษณ์เฉพาะตัวในด้านการบริหาร การปกครอง นักเรียนมีระเบียบวินัย มีศีลธรรมจรรยาและมีความกตัญญูกตเวทีต่อประเทศชาติ และพระมหากษัตริย์ อย่างดีเยี่ยมสมกับชื่อ โรงเรียนนวมินทราชูทิศ
ปัจจุบันโรงเรียนเปิดทำการเรียนการสอนในระดับชั้นมัธยมศึกษาตอนต้น และระดับชั้นมัธยมศึกษาตอนปลาย
เกียรติประวัติ.
ความหมายของนามโรงเรียน.
นวมินทราชูทิศ เกิดจากการสนธิคำว่า
นวม กับ อินท เป็น นวมินท และ
ราชา กับ อุทิศ เป็น ราชูทิศ 
จากนั้นนำคำว่า นวมินท มาสมาส กับคำว่า ราชูทิศ เป็น นวมินทราชูทิศ 
ชื่อโรงเรียนนวมินทราชูทิศ ต้องมีชื่อภาคเป็นสร้อยท้ายชื่อเพื่อบอกว่าเป็นโรงเรียนนวมินทราชูทิศประจำภาคใด เช่น โรงเรียนนวมินทราชูทิศ ทักษิณ เป็นโรงเรียนนวมินทราชูทิศประจำภาคใต้ เป็นต้น
กีฬาวอลเลย์บอลชายในซีเกมส์ 2019

การแข่งขันกีฬาวอลเลย์บอลในซีเกมส์ 2019 มีกำหนดจัดขึ้นที่ฟิลสปอร์ตส์อะรีนา, ปาซิก, ประเทศฟิลิปปินส์ ระหว่างวันที่ 2 ถึง 10 ธันวาคม ค.ศ. 2019
การจับสลาก.
การจับสลากได้จัดขึ้นเมื่อวันที่ 15 ตุลาคม ค.ศ. 2019 ที่โรงแรมโซฟิเทลใน ปาไซ, ประเทศฟิลิปปินส์ มาเลเซียได้เข้าร่วมการแข่งขัน แต่ได้ถอนตัวออกจากการแข่งขันก่อนที่จะเริ่มการแข่งขัน ติมอร์-เลสเตซึ่งจับสลากอยู่ในกลุ่มเอได้ถอนตัวออกจากการแข่งขันภายหลังจากการจับสลาก ฟิลิปปินส์ในฐานะเจ้าภาพสามารถเลือกกลุ่มที่ต้องการได้
ประเทศที่เข้าร่วมแข่งขัน.
<templatestyles src="Div col/styles.css"/>
รอบสุดท้าย.
สายการแข่งขัน.
<section begin=Final round /><section end=Final round />
พลุแฟลร์

พลุแฟลร์ (ซึ่งบางครั้งเรียกว่า fusee) เป็นไพโรเทคนิคประเภทหนึ่งที่ก่อแสงจ้าหรือความร้อนสูงโดยไม่เกิดการระเบิด พลุแฟลร์ใช้สำหรับส่งสัญญาณขอความช่วยเหลือ, การส่องแสง หรือการกระทำตอบโต้เกี่ยวกับการป้องกันในการใช้ประโยชน์ทางพลเรือนและการทหาร พลุแฟลร์อาจเป็นดอกไม้เพลิงภาคพื้น, ดอกไม้เพลิงโพรเจกไทล์ หรือที่ได้ถูกแขวนร่มชูชีพเพื่อให้มีเวลาส่องสว่างนานสูงสุดในพื้นที่ขนาดใหญ่ ส่วนดอกไม้เพลิงโพรเจกไทล์อาจถูกทิ้งจากเครื่องบิน, ยิงออกจากจรวดหรือปืนใหญ่ หรือแท่งยิงแบบมือถือ
ประวัติ.
การใช้ดินปืนเพื่อจุดประสงค์ในการส่งสัญญาณที่บันทึกไว้ที่เก่าแก่ที่สุดคือ 'พลุส่งสัญญาณระเบิด' ที่ราชวงศ์ซ่งของจีนใช้เมื่อราชวงศ์หยวนนำโดยชาวมองโกลปิดล้อมหยางโจวในปี ค.ศ. 1276 ระเบิดเปลือกนุ่มเหล่านี้ กำหนดเวลาให้ระเบิดกลางอากาศ ซึ่งถูกนำมาใช้เพื่อส่งข้อความไปยังกองทหารในระยะไกล การเอ่ยถึงพลุส่งสัญญาณระเบิดอีกครั้งหนึ่งปรากฏในข้อความระบุช่วงปี ค.ศ. 1293 ที่ขอการเก็บรวบรวมจากผู้ที่ยังเก็บไว้ในมณฑลเจ้อเจียง ส่วนปืนสัญญาณปรากฏในเกาหลีราวปี ค.ศ. 1600 ซึ่ง"หวูอีตูฟู่ทงจื้อ" ("Wu I Thu Phu Thung Chih") หรือ"สารานุกรมทหารมีภาพประกอบ" ("Illustrated Military Encyclopedia") ได้เขียนไว้ในปี ค.ศ. 1791 โดยแสดงให้เห็นปืนสัญญาณในภาพประกอบ
เคมี.
พลุแฟลร์ผลิตแสงผ่านการเผาไหม้ขององค์ประกอบดอกไม้ไฟ ส่วนผสมมีหลากหลาย แต่มักขึ้นอยู่กับสตรอนเชียมไนเตรต, โพแทสเซียมไนเตรต หรือโพแทสเซียมเปอร์คลอเรต และผสมกับเชื้อเพลิง เช่น ชาร์โคล, ซัลเฟอร์, ขี้เลื่อย, อะลูมิเนียม, แมกนีเซียม หรือเรซินโพลิเมอร์ที่เหมาะสม พลุแฟลร์อาจมีสีได้จากการรวมของสีดอกไม้ไฟ ส่วนพลุแฟลร์แคลเซียมใช้ใต้น้ำเพื่อให้แสงสว่างวัตถุที่จมอยู่ใต้น้ำ
เกิ๋มฝา

เกิ๋มฝา  เป็นนครภายใต้จังหวัดในจังหวัดกว๋างนิญ ทางภาคตะวันออกเฉียงเหนือของประเทศเวียดนาม เกิ๋มฝามีประชากร 195,800 คน (กุมภาพันธ์ พ.ศ. 2555) และมีพื้นที่ 486 ตารางกิโลเมตร เกิ๋มฝายกฐานะขึ้นจากอำเภอเกิ๋มฝาขึ้นเป็นเมืองในเดือนกุมภาพันธ์ พ.ศ. 2555 เกิ๋มฝาเป็นเมืองท่าส่งออกถ่านหินที่สำคัญของเวียดนาม และเคยมีเหมืองถ่านหินที่ใหญ่ที่สุดในเอเชียตะวันออกเฉียงใต้ที่ดำเนินการมากว่าหนึ่งศตวรรษ และปรากฏบนตราไปรษณียากรที่ระลึกของเวียดนามในเดือนมีนาคม พ.ศ. 2502 เศรษฐกิจของเกิ๋มฝายังคงพึ่งพาการทำเหมืองแร่และเหมืองหิน รวมทั้งเกษตรกรรม การท่องเที่ยว และการประมง
เขตการปกครอง.
เกิ๋มฝาแบ่งการปกครองออกเป็น 12 แขวงหรือ"เฝื่อง"  และ 4 ตำบลหรือ"สา"  ได้แก่
ไอดอลมาสเตอร์ แพลตตินัมสตาร์

ดิไอดอลมาสเตอร์ แพลตตินัมสตาร์  เป็นวิดีโอเกมแนวจำลองในชุดวิดีโอเกม "ดิไอดอลมาสเตอร์" พัฒนาและจัดจำหน่ายโดยบันไดนัมโกะเอนเตอร์เทนเมนต์ ตัวเกมวางจำหน่ายในวันที่ 28 กรกฎาคม ค.ศ. 2016 สำหรับเครื่องเพลย์สเตชัน 4 ตัวเกมเวอร์ชันภาษาจีนดั้งเดิมและภาษาเกาหลีวางจำหน่ายวันที่ 28 กันยายน ค.ศ. 2016
รูปแบบการเล่น.
ผู้เล่นจะรับบทเป็นโปรดิวเซอร์ใน 765 โปรดิวชั่น ไม่เหมือนกับงานก่อนหน้านี้ในซีรีส์ "ดิไอดอลมาสเตอร์" เนื้อเรื่องถูกสร้างขึ้นใหม่ และไม่มีส่วนเกี่ยวข้องกับงานอื่น อย่างไรก็ตามบุคลิกและรูปลักษณ์ของไอดอลยังคงไม่เปลี่ยนแปลง
ในเกมนี้ 765 โปรดิวชั่น เป็นเอเจนซี่พรสวรรค์ขนาดเล็ก ผู้จัดการตัดสินใจจัดค่ายฝึกซ้อมสำหรับไอดอล ผู้เล่นเป็นโปรดิวเซอร์และเขาจำเป็นต้องสื่อสารกับไอดอลและนำการฝึกซ้อมของพวกเขาไปสู่ขั้นตอนสุดท้าย
การพัฒนา.
ในงานแถลงข่าวของโซนี่คอมพิวเตอร์เอ็นเตอร์เทนเมนต์เจเปนเอเชีย ใน ค.ศ. 2013 บันไดนัมโกะเอนเตอร์เทนเมนต์ประกาศว่าจะเปิดตัวเกม "ดิไอดอลมาสเตอร์" บนเครื่องเพลย์สเตชัน 4 หลังจากนั้นวิดีโอโปรโมตเกมถูกแสดงที่คอนเสิร์ต The Idolmaster Master of Idol World !! ในเดือนกรกฎาคม ค.ศ. 2015 ในเดือนมกราคม 2559 นิตยสาร "แฟมิซือ" ได้เปิดเผยชื่อของเกม และประกาศว่าตัวเกมได้รับการพัฒนาไปกว่า 60%
ผลตอบรับ.
นิตยสารวิดีโอเกมญี่ปุ่น "แฟมิซือ" ให้คะแนนรีวิวเกม "ดิไอดอลมาสเตอร์ แพลตตินัมสตาร์" ที่ 34/40 คะแนน
เอกิเบ็ง

เอกิเบ็ง (; โรมาจิ: "ekiben") หรือข้าวกล่องรถไฟ เป็นอาหารกล่อง (เบ็นโต) ที่มีจำหน่ายบนขบวนรถไฟและสถานีรถไฟในประเทศญี่ปุ่น และมักจะมีตะเกียบหรือช้อนแบบใช้แล้วทิ้งแถมมาให้ กล่องเอกิเบ็งอาจทำด้วยพลาสติก ไม้ หรือเซรามิก หลายสถานีในประเทศญี่ปุ่นจำหน่ายเอกิเบ็งที่ทำจากอาหารประจำท้องถิ่น 
เอกิเบ็งเริ่มวางจำหน่ายตามสถานีรถไฟช่วงปลายคริสต์ศตวรรษที่ 19 และได้รับความนิยมมากขึ้นเมื่อผู้โดยสารที่เดินทางเป็นระยะทางไกลจำเป็นต้องรับประทานอาหาร ยอดขายเอกิเบ็งถึงจุดสูงสุดในช่วงทศวรรษ 1980 ก่อนเสื่อมความนิยมเนื่องจากการเดินทางทางอากาศได้รับความนิยมมากกว่า และรถไฟใช้ความเร็วสูงมากขึ้นทำให้ระยะเวลาเดินทางสั้นลง อย่างไรก็ตาม เอกิเบ็งบางชนิดยังคงหาซื้อได้ตามแผงจำหน่ายในสถานีรถไฟ ที่ชานชาลา หรือบนขบวนรถ บางชนิดใช้บรรจุภัณฑ์ที่ออกแบบลวดลายเป็นพิเศษเพื่อเป็นของที่ระลึกหรือของสะสม
ประวัติ.
คำว่าเอกิเบ็งเป็นคำประสมระหว่าง "เอกิ" (; โรมาจิ: "eki") ซึ่งแปลว่าสถานีรถไฟ และ "เบ็ง" (; โรมาจิ: "ben") ซึ่งย่อมาจากเบ็นโตหรืออาหารกล่อง ในสมัยก่อนที่จะมีรถไฟในประเทศญี่ปุ่น ผู้เดินทางมักจะห่ออาหารไปเองหรือซื้อเบ็นโตที่มีจำหน่ายตามร้านน้ำชา นอกจากนี้ โรงละครคาบูกิยังจำหน่ายอาหารกล่องที่เรียกว่า "มากูโนอูจิเบ็นโต" ระหว่างนักแสดงกำลังพักระหว่างเปลี่ยนฉาก เมื่อกิจการรถไฟเริ่มต้นในประเทศญี่ปุ่น เอกิเบ็งจึงเกิดขึ้นตาม เชื่อกันว่าเอกิเบ็งมีจำหน่ายครั้งแรกที่สถานีรถไฟอุตสึโนมิยะใน พ.ศ. 2428 เมื่อเปิดเดินรถเชื่อมต่อกับสถานีอูเอโนะในกรุงโตเกียว เอกิเบ็งยุคแรกมีเพียงโอนิงิริห่อในใบไผ่อ่อนเท่านั้น แนวคิดการจำหน่ายอาหารที่สถานีรถไฟเริ่มแพร่หลายไปทั่วประเทศญี่ปุ่น และใน พ.ศ. 2431 เอกิเบ็งแบบมาตรฐานซึ่งประกอบด้วยข้าวและกับข้าวสองสามอย่างเริ่มวางจำหน่ายที่สถานีรถไฟฮิเมจิ ต้นคริสต์ศตวรรษที่ 20 หลายสถานีเริ่มจำหน่ายเอกิเบ็งที่ปรุงจากอาหารในท้องถิ่น และเอกิเบ็งกลายมาเป็นเบ็นโตแบบเฉพาะที่แตกต่างจากเบ็นโตทั่วไป เอกิเบ็งบางชนิดสามารถหาซื้อได้แค่ที่บางสถานีในท้องถิ่นนั้น ๆ เท่านั้น ตัวอย่างที่รู้จักกันดีได้แก่ "อิกาเมชิ" หรือหมึกยัดไส้ข้าวที่มีวางจำหน่ายที่สถานีรถไฟโมริ จังหวัดฮกไกโด ซึ่งต่อมาได้เปลี่ยนฐานะจากเอกิเบ็งเป็นอาหารขึ้นชื่อของภูมิภาค
หลังสงครามโลกครั้งที่สอง การเดินทางทางรถไฟได้รับความนิยมเพิ่มมากขึ้นในประเทศญี่ปุ่น และความนิยมเอกิเบ็งยังเพิ่มสูงขึ้นอีกในช่วงทศวรรษ 1970 เนื่องจากอิทธิพลของละครซึ่งสร้างจากมังงะเกี่ยวกับตัวละครที่เดินทางตระเวนชิมเอกิเบ็งทั่วประเทศญี่ปุ่น ที่จุดสูงสุดในช่วงกลางทศวรรษ 1980 ประมาณการว่าการบริโภคเอกิเบ็งในแต่ละวันอยู่ที่ 12 ล้านกล่อง อย่างไรก็ตาม เมื่อการเดินทางทางอากาศได้รับความนิยม และขบวนรถไฟที่เร็วกว่าเดิมเริ่มแพร่หลาย รถไฟด่วนหลายขบวนเช่นชิงกันเซ็งยังลดจำนวนสถานีรายทางที่จอด เอกิเบ็งก็เริ่มเสื่อมความนิยมลงเนื่องจากระยะเวลาเดินทางสั้นลง และโอกาสจำหน่ายยากขึ้น บางสถานีไม่มีเอกิเบ็งจำหน่ายแล้ว จำนวนผู้ผลิตเอกิเบ็งลดลงกว่าร้อยละ 50 จาก พ.ศ. 2530 ถึง พ.ศ. 2551 บางพื้นที่เอกิเบ็งกลายเป็นของฝากประจำท้องถิ่นที่มีภาชนะบรรจุเป็นลักษณะเฉพาะ
นอกเหนือจากสถานีรถไฟแล้ว เอกิเบ็งยังมีจำหน่ายตามห้างสรรพสินค้าและท่าอากาศยาน ห้างสรรพสินค้าหลายแห่งจัดเทศกาลเอกิเบ็งประจำปี ซึ่งมีขึ้นครั้งแรกใน พ.ศ. 2509 งานเทศกาลที่ใหญ่ที่สุดจัดขึ้นที่ห้างสรรพสินค้าเคโอที่สถานีรถไฟชินจูกุในกรุงโตเกียว และห้างสรรพสินค้าฮันชิงที่นครโอซากะ
อิกาเมชิ

อิกาเมชิ (; โรมาจิ: "ikameshi") เป็นอาหารญี่ปุ่นที่ประกอบด้วยหมึกยัดไส้ข้าวในลักษณะคล้ายกับไส้กรอกหรือหมึกยัดไส้ อิกาเมชิเป็นอาหารท้องถิ่นในแถบคาบสมุทรโอชิมะทางตะวันตกเฉียงใต้ของเกาะฮกไกโด
วิธีปรุง.
อิกาเมชิเตรียมโดยการเอาหนวดและเครื่องในของหมึกออกจนเหลือแต่ตัว จากนั้นจึงนำข้าวที่ซาวแล้วใส่เข้าไปและนำไปต้มในน้ำซุปดาชิ ข้าวที่ใช้จะใช้ข้าวเจ้าและข้าวเหนียวผสมกัน นอกจากนี้ส่วนไส้ยังผสมส่วนประกอบอื่น ๆ ลงไปได้อีกเช่นหนวดหมึกสับ หน่อไม้ แคร์รอต และอาบุราอาเงะ เป็นต้น.
ประวัติ.
พ.ศ. 2484 ในช่วงสงครามโลกครั้งที่สอง อาหารขาดแคลนโดยเฉพาะข้าว ร้านอาเบโชเต็งซึ่งจำหน่ายเอกิเบ็งที่สถานีรถไฟโมริ จังหวัดฮกไกโดได้ตัดสินใจใช้หมึกที่มีเป็นจำนวนมากมาประกอบอาหาร หลังสิ้นสุดสงคราม พ.ศ. 2509 ห้างสรรพสินค้าเคโอในกรุงโตเกียวได้จัดงานเทศกาลเอกิเบ็งประจำปีเป็นครั้งแรกซึ่งเปิดโอกาสให้ผู้ค้าเอกิเบ็งและอาหารท้องถิ่นได้มาออกร้าน ร้านอาเบโชเต็งได้นำอิกาเมชิมาจำหน่าย ในปีถัดมาอิกาเมชิได้รับความนิยมอย่างมาก ยอดขายของอิกาเมชิขึ้นสู่อันดับหนึ่งและได้มาจำหน่ายในงานดังกล่าวอีกหลายครั้งด้วยกัน ทำให้ชื่อเสียงของอิกาเมชิโด่งดังมากขึ้นและเริ่มเป็นที่รู้จักในฐานะอาหารขึ้นชื่อของเมืองโมริ กิ่งจังหวัดโอชิมะ และของจังหวัดฮกไกโดในที่สุด
เท็ตสึ นากามูระ

เท็ตสึ นากามูระ (; โรมาจิ: "Nakamura Tetsu") หรือฉายาในภาษาปาทานว่า Kaka Murad  หรือลุงมูรัดในภาษาปาทานและภาษาฟาร์ซี เป็นแพทย์ชาวญี่ปุ่นและพลเมืองกิตติมศักดิ์ของประเทศอัฟกานิสถาน นากามูระเป็นหัวหน้าหน่วย Peace Japan Medical Services (PMS) ในอัฟกานิสถาน เขาได้รับรางวัลแมกไซไซใน พ.ศ. 2546
เพื่อนร่วมงานชาวญี่ปุ่นของเขาได้แก่คาซูยะ อิโต ซึ่งดูแลการก่อสร้างคลองชลประทานในจังหวัดนานการ์ฮาร์ถูกกลุ่มฏอลิบานลักพาตัวและสังหารใน พ.ศ. 2551 อย่างไรก็ตาม นากามูระยังคงทำงานต่อไป รวมทั้งสานต่องานชลประทานด้วยตนเอง นากามูระเป็นที่ยอมรับจากการเปลี่ยนแปลงพื้นที่ทะเลทรายในจังหวัดนานการ์ฮาร์ให้อุดมสมบูรณ์และสามารถเพาะปลูกข้าวสาลีได้ นอกจากนี้เขายังสร้างโรงพยาบาลและมัสยิดขึ้นอีกอย่างละสองแห่ง เดือนตุลาคม พ.ศ. 2562 ประธานาธิบดีอัชราฟ ฆานีได้มอบสถานะพลเมืองกิตติมศักดิ์ให้กับนากามูระเพื่อตอบแทนงานด้านมนุษยธรรมของเขา
วันที่ 4 ธันวาคม พ.ศ. 2562 ขณะที่นากามูระกำลังเดินทางผ่านเมืองจะลาลาบาดในประเทศอัฟกานิสถาน เขาถูกลอบสังหารด้วยอาวุธปืนพร้อมกับบอดีการ์ด คนขับรถ และผู้โดยสารในรถ นากามูระเสียชีวิตที่ท่าอากาศยานจะลาลาบาดขณะที่กำลังถูกนำตัวส่งโรงพยาบาลในฐานทัพอากาศบากรามใกล้กับกรุงคาบูล กลุ่มฏอลิบานได้ปฏิเสธความรับผิดชอบ
เอเรียนา มิยาโมโตะ

เอเรียนา มามิโกะ มิยาโมโตะ (; โรมาจิ: "Miyamoto Eriana Mamiko"; เกิด 12 พฤษภาคม ค.ศ. 1994) เป็นนางแบบชาวญี่ปุ่น เป็นผู้เข้าประกวดมิสยูนิเวิร์สเจแพน 2015 และเป็นตัวแทนของประเทศญี่ปุ่นในการประกวดมิสยูนิเวิร์ส 2015 ถือเป็นสุภาพสตรีลูกครึ่งหรือที่เรียกในสังคมญี่ปุ่นว่าฮาฟุ  คนแรกของประเทศที่ได้รับตำแหน่งผู้ชนะเลิศการประกวดนางงาม ท่ามกลางความไม่เห็นด้วยในสื่อสังคมออนไลน์ของญี่ปุ่นที่บางส่วนที่มองว่าเธอผิดแผกไปจากชาวญี่ปุ่นทั่วไป
ประวัติ.
มิยาโมโตะมีมารดาเป็นชาวญี่ปุ่น ส่วนบิดาชื่อไบรอันต์ สแตนฟิลด์ (Bryant Stanfield) เป็นชาวอเมริกันเชื้อสายแอฟริกันที่ประจำการ ณ ฐานทัพเรือสหรัฐในซาเซโบะ บิดามารดาหย่าร้างกันขณะเธออายุเพียงขวบเดียว เธอจบการศึกษาระดับประถมศึกษาในประเทศญี่ปุ่น ครั้นอายุได้ 13 ปี จึงย้ายไปอยู่กับบิดาที่สหรัฐในเมืองแจ็กสันวิลล์ รัฐอาร์คันซอ เธอศึกษาต่อที่โรงเรียนมัธยมศึกษาตอนปลายแจ็กสันวิลล์เพียงสองปีก็ย้ายกลับประเทศญี่ปุ่น และไม่เรียนต่อให้จบมัธยมปลาย ก่อนเริ่มทำงานแปลก ๆ อันรวมไปถึงบาร์เทนเดอร์
ค.ศ. 2015 เธอชนะเลิศการประกวดนางงามนางาซากิ และเป็นตัวแทนของจังหวัดในการประกวดมิสยูนิเวิร์สเจแพน 2015
การเลือกปฏิบัติทางเชื้อชาติ.
ในวัยเด็กเธอร่ำเรียนในโรงเรียนประจำเมืองซาเซโบะ จังหวัดนางาซากิ ณ ที่นั่นเธอเป็นเด็กคนเดียวที่เป็นลูกครึ่งผิวสี เธอโดนเพื่อน ๆ เรียกว่า "อีดำ" และโดนคนปาขยะใส่ มิยาโมโตะกล่าวว่า "เวลาที่ครูให้นักเรียนจับมือกัน เพื่อน ๆ ก็เกรงว่าสีผิวของฉันไปเปรอะตัวเขา เพื่อนก็เลยพูดกับฉันว่า 'อย่ามาแตะตัวฉัน'" นอกจากนี้เพื่อนร่วมชั้นเรียนก็กล่าวด้วยวาจาเดียวกันว่า "อย่ามาว่ายน้ำสระเดียวกันกับฉันนะ เดี๋ยวสีผิวเธอจะมาเปื้อนตัวฉัน" ในช่วงที่เธออยู่ในญี่ปุ่น เธอถูกตั้งแง่รังเกียจเรื่องสีผิวและผมหยิกหย็อง ทั้งผู้ปกครองและเพื่อนร่วมชั้นต่างเรียกว่า "อีดำ" หรือ "คูรมโบะ"  เวลากล่าวถึงเธอ
มิยาโมโตะตัดสินใจที่จะใช้ชื่อเสียงที่มีของเธอในการต่อต้านอคติด้านเชื้อชาติ เธอเคยกล่าวไว้เมื่อ ค.ศ. 2015 ว่า "ฉันอยากจะเริ่มการปฏิวัติ ฉันไม่สามารถเปลี่ยนแปลงสิ่งต่าง ๆ ในชั่วข้ามคืนได้ แต่อีก 100 ถึง 200 ปี จะมีคนญี่ปุ่นแท้ ๆ หลงเหลืออยู่น้อยแล้ว ดังนั้นพวกเราควรเริ่มเปลี่ยนแปลงวิธีคิด"
ดันแคน เฟอร์กูสัน

ดันแคน คอวัน เฟอร์กูสัน (เกิดวันที่ 27 ธันวาคม ค.ศ. 1971) เป็นอดีตนักฟุตบอลและผู้จัดการทีมชาวสกอตแลนด์ เขาเริ่มต้นเล่นฟุตบอลให้กับ ดันดียูไนเต็ด ในปี 1990 ต่อมาใน ค.ศ. 1993 เขาได้ย้ายไปเรนเจอส์ ก่อนที่จะย้ายไปเล่นให้กับเอฟเวอร์ตันเป็นระยะเวลาอันยาวนาน โดยมีช่วงคั่นที่เขาย้ายไปเล่นให้กับนิวคาสเซิลยูไนเต็ดระหว่างปี 1998–2000 และใน ค.ศ. 2006 เฟอร์กูสันได้ประกาศเลิกเล่นฟุตบอล และเคยทำหน้าที่เป็นผู้จัดการทีมรักษาการของเอฟเวอร์ตันในพรีเมียร์ลีกถึงสองครั้งใน ค.ศ. 2019 และ 2022
เกียรติประวัติ.
ดันดียูไนเต็ด
เรนเจอส์
เอฟเวอร์ตัน
นิวคาสเซิลยูไนเต็ด
รางวัลส่วนตัว
แอนโทเนีย โพซิ้ว

แอนโทเนีย โพซิ้ว (เกิด 2 พฤศจิกายน พ.ศ. 2539) ชื่อเล่น แอน เป็นนางแบบและนางงามชาวไทย ผู้ครองตำแหน่งมิสซูปราเนชันแนลไทยแลนด์ 2019, มิสซูปราเนชันแนล 2019, มิสยูนิเวิร์สไทยแลนด์ 2023 และรองชนะเลิศอันดับหนึ่งนางงามจักรวาล 2023
ประวัติ.
แอนโทเนีย เกิดเมื่อวันที่ 2 พฤศจิกายน พ.ศ. 2539 มารดาเป็นชาวอำเภอพระทองคำ จังหวัดนครราชสีมา และบิดาเป็นชาวเดนมาร์ก สมัยเด็กจนถึงวัยรุ่นแอนโทเนียเดินทางย้ายถิ่นฐานมากถึง7ประเทศ เพราะพ่อแม่ของเธอทำอาชีพที่ต้องเดินทางไปต่างประเทศบ่อยครั้ง และจบการศึกษาระดับมัธยมที่โรงเรียนนานาชาติโฮจิมินห์ซิตี ประเทศเวียดนาม และสำเร็จการศึกษาในหลักสูตรนานาชาติ สาขาวิชาการตลาดและประชาสัมพันธ์ มหาวิทยาลัยนานาชาติแสตมฟอร์ด
การประกวด.
เดอะเฟซไทยแลนด์ ซีซัน 1.
แอนโทเนียได้เข้าร่วมแข่งขันและผ่านเข้ารอบ 15 คน ในรายการเดอะเฟซไทยแลนด์ ซีซัน 1 และเป็นลูกทีมของเมนเทอร์พลอย โดยแอนได้ยุติการแข่งขันในสัปดาห์ที่ 7 เนื่องจากเมนเทอร์ลูกเกดได้คัดเธอออกจากการแข่งขัน ซึ่งทำให้แอนอยู่ในอันดับที่ 10 ของรายการ
มิสซูปราเนชันแนลไทยแลนด์ 2019.
แอนโทเนียได้สมัครและเข้าร่วมการประกวดมิสซูปราเนชันแนลไทยแลนด์ 2019 โดยได้หมายเลขประจำตัว คือ หมายเลข 15 และเธอสามารถคว้าตำแหน่งชนะเลิศมาครองได้สำเร็จ โดยแอนจะเป็นตัวแทนประเทศไทยเข้าร่วมการประกวดมิสซูปราเนชันแนล 2019 ณ ประเทศโปแลนด์
มิสซูปราเนชันแนล 2019.
แอนโทเนียเป็นตัวแทนประเทศไทยเข้าร่วมประกวดมิสซูปราเนชันแนล 2019 และเธอสามารถคว้าตำแหน่งชนะเลิศมาครอง การประกวดครั้งนี้ถือว่าเป็นการสร้างประวัติศาสตร์กับเวทีมิสซูปราเนชันแนลของนางงามชาวไทย โดยแอนเป็นตัวแทนจากประเทศไทยคนแรกที่สามารถคว้าตำแหน่งชนะเลิศมาครอง และเป็นมิสซูปราเนชันแนลคนที่ 11 ของโลก
มิสยูนิเวิร์สไทยแลนด์ 2023.
แอนโทเนีย ได้รับการแต่งตั้งจากกองประกวดมิสยูนิเวิร์สไทยแลนด์ นครราชสีมา เพื่อเป็นตัวแทนจังหวัดนครราชสีมาในการประกวด มิสยูนิเวิร์สไทยแลนด์ 2566 ที่จัดขึ้นในคืนวันอาทิตย์ที่ 20 สิงหาคม พ.ศ. 2566 ณ เอ็มซีซี ฮอลล์ เดอะมอลล์งามวงศ์วาน ซึ่งการประกวดครั้งนี้มีตัวแทนสาวงามเข้าร่วมแข่งขันจาก 54 จังหวัดทั่วประเทศ โดยแอนโทเนียได้รับรางวัลชนะเลิศคว้าตำแหน่ง มิสยูนิเวิร์สไทยแลนด์ ได้เป็นตัวแทนประเทศไทยเข้าร่วมการประกวดนางงามจักรวาล 2023 ณ ประเทศเอลซัลวาดอร์ 
นางงามจักรวาล 2023.
แอนโทเนีย เป็นตัวแทนประเทศไทยในการประกวดนางงามจักรวาล 2023 ซึ่งมีผู้เข้าแข่งขันทั้งหมด 84 ประเทศ ณ ซานซัลวาดอร์, ประเทศเอลซัลวาดอร์ ในวันที่ 18 พฤศจิกายน พ.ศ.2566 โดยแอนโทเนียได้รับตำแหน่งรองชนะเลิศอันดับหนึ่ง (อันดับที่ 2) ในการประกวด และเป็นครั้งแรกสำหรับตำแหน่งดังกล่าวในการประกวดของประเทศไทย
ฮวัง มิน-ฮย็อน

ฮวัง มิน-ฮย็อน (เกิด 9 สิงหาคม พ.ศ. 2538) รู้จักกันในชื่อ มินฮย็อน เป็นนักร้อง นักแต่งเพลง และนักแสดงชาวเกาหลีใต้ มินฮย็อนได้รับการเชิญให้เข้าวงการบันเทิงจากบริษัทเกาหลีใต้ เพลดิสเอนเตอร์เทนเมนต์ เมื่อตอนอายุ 15 ปี หลังจากผ่านการฝึกฝนเป็นเวลา 2 ปี มินฮย็อนได้เปิดตัวในฐานะสมาชิกวงนิวอิสต์ ในปี พ.ศ. 2555 และในปี พ.ศ. 2560 เขาเป็นตัวแทนของเพลดิสเอนเตอร์เทนเมนต์ เข้าแข่งขันในรายการเซอร์ไววัล"พรอดิวซ์ 101 (ฤดูกาล 2)" ร่วมกับสมาชิกอีก 3 คนจากวงนิวอิสต์ โดยเขาได้อันดับที่ 9 และกลายเป็นสมาชิกของวอนนาวัน
ประวัติ.
ฮวัง มิน-ฮย็อน เกิดเมื่อวันที่ 9 สิงหาคม ค.ศ.1995 ที่ปูซาน ประเทศเกาหลีใต้ มีพี่สาว 1 คน จบการศึกษาชั้นอนุบาลจาก โรงเรียนอนุบาลควางอัน ชั้นประถมศึกษาจาก โรงเรียนประถมโฮฮัม ชั้นมัธยมศึกษาตอนต้นจาก โรงเรียนมัธยมต้นดงอา ชั้นมัธยมศึกษาตอนปลายจาก โรงเรียนศิลปะการแสดงแห่งกรุงโซล (สาขา Stage Art) และระดับอุดมศึกษาจาก มหาวิทยาลัยอินฮา สาขา Theater and Film
อาชีพการงาน.
Pre-debut.
ฮวัง มิน-ฮย็อน ได้เป็นเด็กฝึกของ เพลดิสเอนเตอร์เทนเมนต์ จากการทาบทาม ก่อนที่เขาจะเดบิวต์ เขาได้รับความสนใจจากการปรากฏตัวในมิวสิกวิดีโอเพลง "Shanghai Romance" ของ ออเรนจ์คาราเมล.ทำให้ได้รับฉายาว่า "Shanghai Boy" นอกจากนี้เขายังปรากฏตัวในเพลงร่วมกับเพื่อนร่วมค่ายในฐานะสมชิกของ 'Pledis Boys'.
2012–2016: นิวอิสต์.
วันที่ 5 มีนาคม 2012,ฮวังมินฮย็อนได้เดบิวต์ในฐานะสมาชิกของนิวอิสต์.
เขาได้ปรากฏตัวใน 2012–13 Seoul Fashion Week ในฐานะนายแบบแฟชั่นโชว์ 'Big Park' ของ ดีไซเนอร์พัก ยุน-ซู
ในปี 2015 มินฮย็อนได้ร่วมร้องเพลงร่วมกับศิลปินอินดี้ Fromm ในเพลง "Aftermath".และในปี2016 เพลดิสเอนเตอร์เทนเมนต์ ก็ได้ปล่อยมิวสิกวิดีโอเพลง "Daybreak" ซิงเกิลคุกับเจอาร์ ซึ่งเป็นส่วนหนึ่งของมินิอัลบั้มที่ 5 "Canvas".
2017–2018: "พรอดิวซ์ 101" และวอนนาวัน.
ปี 2017, นิวอิสต์ได้หยุดการโปรโมตลง ขณะที่เจอาร์, แบคโฮ, มินฮย็อนและเร็น ได้เข้าร่วมรายการ "พรอดิวซ์ 101 (ฤดูกาล 2)"
ในตอนที่ 3 ของรายการ มินฮย็อนได้คัดเลือกเมมเบอร์สำหรับเพลง 'Sorry Sorry ทีมที่ 2' ทำให้เขาได้รับฉายาว่า ฮวังกัดเหลียง จากแฟนๆในรอบโพสิชั่น เขาได้เลือกเพลง Downpour ของ I.O.I และแฟนแคมของเขาก็มียอดวิวถึง 1 ล้านภายในเวลา 3 วัน ในรอบคอนเซปต์ เขาได้รับเลือกให้เป็นเซนเตอร์ของเพลง "Never" ซึ่งเป็นเพลงที่ได้อันดับหนึ่งจากหลายชาร์ทเพลง ในรอบสุดท้ายของรายการ เขาได้อันดับที่ 9 และได้เป็นส่วนหนึ่งในสมาชิกของวอนนาวัน ตามสัญญาของทางรายการ ทำให้มินฮย็อนต้องหยุดโปรโมตกับนิวอิสตจนกว่าวอนนาวันจะหมดสัญญาในเดือนธันวาคม ปี 2018.
ไฟรแฮร์

ไฟรแฮร์  สำหรับบุรุษ ไฟรอิน  สำหรับหญิงยังไม่แต่งงาน และ ไฟรเฟรา  สำหรับหญิงคู่สมรสไฟรแฮร์ เป็นบรรดาศักดิ์ขุนนางในดินแดนที่พูดภาษาเยอรมันของจักรวรรดิโรมันอันศักดิ์สิทธิ์ และตลอดจนของรัฐชาติผู้สืบทอดอย่าง ออสเตรีย, ปรัสเซีย, บาวาเรีย, ลิกเตนสไตน์, ลักเซมเบิร์ก และอื่นๆ ตามธรรมเนียมแล้วเป็นบรรดาศักดิ์ที่สูงกว่า อัศวิน  และเอดเลอร์  แต่อยู่ต่ำกว่า กราฟ  และดยุก  
ไฟรแฮร์มีความหมายว่า "ท่านชายอิสระ" หมายถึงคหบดีผู้มีกรรมสิทธิ์ในที่ดินจำนวนมากและไม่ขึ้นต่อขุนนางผู้ใด ต่างจากขุนนางในระบบศักดินาซึ่งเป็นเพียงผู้ครองครองที่ดินแทนขุนนางที่มีศักดิ์สูงกว่า บุตรชายและบุตรหญิงทุกคนของขุนนางชั้นยศไฟรแฮร์ขึ้นไปจะมีบรรดาศักดิ์แรกเกิดเป็นไฟรแฮร์หรือไฟรอิน โดยที่มิต้องรอให้บิดาถึงแก่กรรม ไฟรแฮร์อีกประเภทหนึ่งคือ ไรชส์ไฟร์แฮร์ (Reichsfreiherr) คือผู้ที่ได้รับยศไฟร์แฮร์จากจักรพรรดิโรมันอันศักดิ์สิทธิ์ และถือว่ามีเกียรติสูงกว่าไฟรแฮร์ทั้งปวง
บรรดาศักดิ์ไฟรแฮร์มักถูกเรียกเป็นภาษาอังกฤษว่าบารอน ทั้งที่รากศัพท์ของทั้งสองคำไม่มีความเกี่ยวข้องกันเลยก็ตาม ไฟรแฮร์ชาวเยอรมันมักถูกวงสังคมอื่นเรียกว่าบารอนทั้งที่ไม่ใช่บรรดาศักดิ์อย่างเป็นทางการของตน ยกตัวอย่าง ร้อยเอกมันเฟรท ไฟรแฮร์แห่งริชท์โฮเฟิน ได้รับสมญาจากทหารอังกฤษว่า "บารอนแดง"
กีฬากระโดดน้ำในซีเกมส์ 2019

การแข่งขันกีฬากระโดดน้ำในซีเกมส์ 2019 มีกำหนดจัดขึ้นระหว่างวันที่ 6 ถึง 7 ธันวาคม ค.ศ. 2019 ที่ศูนย์กีฬาทางน้ำนิวคลาร์กซิตี ในกาปัส ประเทศฟิลิปปินส์
ประเทศที่เข้าร่วมแข่งขัน.
มีนักกีฬาที่เข้าร่วมการแข่งขันทั้งหมด 24 คน จาก 6 ประเทศ (ตัวเลขที่แสดงในวงเล็บเป็นจำนวนนักกีฬาที่เข้าร่วมแข่งขัน)
<templatestyles src="Div col/styles.css"/>
ซี-เกิลส์

ซี-เกิลส์ (ภาษาเกาหลี: 지걸스, อังกฤษ: Z-GIRLS) เป็นกลุ่มดนตรีหญิงล้วนหลายสัญชาติในโครงการ Z-POP Dream ภายใต้สังกัดของประเทศเกาหลีใต้ ซีนิทมีเดียคอนเทนส์ (Zenith Media Contents) ประกอบด้วยสมาชิกทั้งหมด 7 คน คือ คาร์ลิน, มาฮิโร, วานยา, ควีน, ปริยานกา, โจแอนน์ และเบลล์ เปิดตัวเมื่อวันที่ 23 กุมภาพันธ์ พ.ศ. 2562 พร้อมซิงเกิลเดบิวต์ 'What You Waiting For' มีชื่อแฟนคลับอย่างเป็นทางการคือ GalaxZ
ประวัติ.
ก่อนเปิดตัว.
โครงการไอดอลกลุ่มใหม่ภายใต้โครงการ Z-POP Dream โดยวิทยาลัยดนตรีและศิลปะการแสดง SCA (Superstar College of Arts) ร่วมกับ T-Town Entertainment และสังกัด Zenith Media Contents ประเทศเกาหลีใต้ ได้ทำการออดิชันหาตัวแทนจาก 7 ประเทศได้แก่ ประเทศไต้หวัน, ประเทศญี่ปุ่น, ประเทศอินเดีย, ประเทศเวียดนาม, ประเทศฟิลิปปินส์, ประเทศอินโดนีเซีย และประเทศไทย โดยคัดเลือก ชาย 1 คน หญิง 1 คน มาเป็นศิลปินบอยแบนด์ในนาม Z-BOY และเกิร์ลกรุปในนาม Z-GIRLS โดยมีแนวคิดคือ เป็นวงดนตรีเด็กรุ่นใหม่ที่เกิดหลังปี ค.ศ.1995 เป็นเด็ก Generation ใหม่หรือเรียกว่า Gen Z มารวมตัวกันเพื่อร้องเพลงแนวเคป็อปแต่ถ่ายทอดออกมาเป็นภาษาอังกฤษ เพื่อให้เข้าถึงกลุ่มแฟนคลับในประเทศต่างๆ ผ่านทีมงานชาวเกาหลีทั้งหมด ไม่ว่าจะเป็นการโปรดิวซ์เพลงไปจนกระทั่งการแต่งกาย
2562: การเปิดตัวอย่างเป็นทางการ.
ในวันที่ 18 มกราคม พ.ศ. 2562 ทาง Z-POP Dream ได้ออกมาเปิดเผยสมาชิกทั้ง 6 คน ได้แก่ เบลล์ ผู้ชนะจากประเทศไทย", คาร์ลิน ผู้ชนะจากประเทศฟิลิปปินส์", โจแอนน์ ผู้ชนะจากประเทศไต้หวัน", ปริยานกา ผู้ชนะจากประเทศอินเดีย", ควีน ผู้ชนะจากประเทศเวียดนาม" และวานยา ผู้ชนะจากประเทศอินโดนีเซีย" ภายหลังต่อมาจึงเปิดเผยสมาชิกคนสุดท้ายคือ "มาฮิโร ผู้ชนะจากประเทศญี่ปุ่น" ซึ่งสมาชิกทุกคนเข้าเป็นเด็กฝึกหัดในประเทศเกาหลีใต้เป็นเวลา 3 เดือน
วันที่ 23 กุมภาพันธ์ พ.ศ. 2562 ซี-เกิลส์ได้เดบิวต์อย่างเป็นทางการในนาม Z-POP Dream ในคอนเสิร์ต "Z-Pop Dream Live In Seoul" จัดขึ้นที่ Jamsil Indoor Stadium พร้อมซิงเกิล 'What You Waiting For' โดยเนื้อหาเพลงเป็นภาษาอังกฤษทั้งหมด และมียอดวิวบนยูทูบทะลุล้านวิวภายในเวลาไม่ถึงอาทิตย์นับจากวันที่ปล่อยซิงเกิลออกมา
แรม วรธรรม

แรม วรธรรม (16 พฤศจิกายน 2476 - 8 ธันวาคม 2562) อดีตนักแสดงอาวุโสชาวไทย และเป็นบิดาของ โอ วรุฒ วรธรรม อดีตนักแสดงชื่อดังผู้ล่วงลับ
ประวัติ.
แรม วรธรรม เกิดเมื่อวันที่ 16 พฤศจิกายน พ.ศ. 2476 ที่จังหวัดลำปาง เป็นบุตรชายของ สุทิน วรธรรม และ ดอกเอื้อง (ดิบบ์) วรธรรม ซึ่งเป็นบุตรสาวของ ร้อยเอก วิลเลียม เรจินัลด์ ดิบบ์ อดีตทหารในกองทัพอังกฤษและนายห้างป่าไม้ พ่อของแรม(สุทิน วรธรรม) เป็นชาวจังหวัดลำปาง แม่ของแรม(ดอกเอื้อง วรธรรม) เป็นชาวไทยเชื้อสายอังกฤษ
ด้านชีวิตครอบครัวสมรสกับ อรพิน วรธรรม หรือ ปุ๊ (สกุลเดิม กุญชร ณ อยุธยา) บุตรสาวของ ร้อยโท หม่อมหลวงพร้อม กุญชร บุตรชายของ เจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) และเป็นพี่ชายของ พลโท หม่อมหลวงขาบ กุญชร มีบุตรธิดาทั้งสิ้น 4 คนหนึ่งในนั้นคือ โอ วรุฒ วรธรรม อดีตพระเอกชื่อดังผู้ล่วงลับ
เสียชีวิต.
แรม วรธรรม เสียชีวิตเมื่อวันอาทิตย์ที่ 8 ธันวาคม พ.ศ. 2562 ด้วยโรคหัวใจและความดันโลหิตต่ำที่ โรงพยาบาลนครพิงค์ ขณะอายุได้ 86 ปี มีพิธีฌาปนกิจศพเมื่อวันที่ 15 ธันวาคม พ.ศ. 2562 ณ สุสานบ้านเจ็ดยอด ตำบลช้างเผือก อำเภอเมืองเชียงใหม่ จังหวัดเชียงใหม่
โพรเพน

โพรเพน  เป็นสารประกอบอินทรีย์ที่มีสูตรเคมี C3H8 ลักษณะเป็นแก๊สไม่มีสี ไม่มีกลิ่น มีความไวไฟสูง สามารถบีบอัดให้เป็นของเหลวเพื่อใช้ขนส่งได้ ค้นพบโดยมาร์เซลแล็ง แบร์เธโลในปี ค.ศ. 1857 และถูกพบในน้ำมันดิบความหนาแน่นต่ำโดยเอดมันด์ โรนัลส์ในปี ค.ศ. 1864 ชื่อโพรเพนมาจากกรดโพรพิโอนิก ซึ่งมีรากศัพท์มาจากคำภาษากรีกโบราณสองคำคือ πρῶτος (prôtos) แปลว่า แรก และ πίων (píōn) แปลว่า ไขมัน
โพรเพนเป็นสารไฮโดรคาร์บอนชนิดแอลเคนที่มีคาร์บอน 3 อะตอมเชื่อมต่อกันด้วยพันธะเดี่ยว โพรเพนมีโครงสร้างเป็นโซ่ตรง ทำให้มีพื้นที่ผิวสัมผัสระหว่างโมเลกุลมาก ส่งผลให้มีแรงระหว่างโมเลกุลมากตามไปด้วย การมีแรงระหว่างโมเลกุลมากทำให้ต้องใช้พลังงานในการสลายแรงดังกล่าวของโพรเพนมากกว่าแอลเคนที่มีโมเลกุลน้อยกว่าอย่างมีเทนและอีเทน นอกจากนี้ยังเป็นสารไม่มีขั้วเนื่องจากอะตอมไฮโดรเจนและคาร์บอนมีค่าอิเล็กโตรเนกาทิวิตีใกล้เคียงกัน จึงไม่เกิดโมเมนต์ขั้วคู่ (dipole moment) ส่งผลให้โพรเพนไม่ละลายน้ำ แต่ละลายในตัวทำละลายมีขั้ว เช่น เฮกเซน เบนซีน โทลูอีน และคลอโรฟอร์ม โพรเพนเป็นหนึ่งในสารที่พบในน้ำมันดิบและแก๊สธรรมชาติ และเป็นสารกลุ่มแรก ๆ ที่ถูกแยกออกเมื่อมีการกลั่นลำดับส่วนเนื่องจากมีจุดเดือดต่ำกว่าสารชนิดอื่น
โพรเพนใช้เป็นแก๊สเชื้อเพลิง และเป็นแก๊สปิโตรเลียมเหลว (LPG) หรือแก๊สหุงต้มเมื่อผสมกับบิวเทนและสารไฮโดรคาร์บอนอื่น ๆ นอกจากนี้โพรเพนยังใช้เป็นสารขับดัน สารทำความเย็น และเป็นสารตั้งต้นในการผลิตโพรพีน ซึ่งเป็นวัตถุดิบหลักในอุตสาหกรรมพลาสติก โพรเพนเป็นสารระเหยที่เมื่อสูดดมเข้าไปจะทำให้ปวดศีรษะ เวียนศีรษะ คลื่นไส้ อ่อนแรง หมดสติและอาจเสียชีวิตจากภาวะขาดอากาศหายใจ
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ซอรัน เตเกลติยา

ซอรัน เตเกลติยา  เป็นประธานสภารัฐมนตรีคนที่ 10 ของบอสเนียและเฮอร์เซโกวีนา ได้รับเลือกจากการลงคะแนนในรัฐสภาของประเทศบอสเนียและเฮอร์เซโกวีนา 28 เสียงจากทั้งหมด 40 เสียงในรัฐสภา ส่งผลให้เตเกลติยาเป็นประธานสภารัฐมนตรีคนใหม่ของประเทศแทนเดนิส ซวิซดิช ซึ่งดำรงตำแหน่งประธานรัฐสภาแห่งบอสเนียและเฮอร์เซโกวีนาแทน
เดนิส ซวิซดิช

เดนิส ซวิซดิช  เป็นนักการเมืองชาวบอสเนียที่มีชื่อเสียง เป็นอดีตประธานสภารัฐมนตรีของประเทศบอสเนียและเฮอร์เซโกวีนา อดีตนายกรัฐมนตรี รัฐซาราเยโว และ ประธานรัฐสภาคนปัจจุบันของประเทศบอสเนียและเฮอร์เซโกวีนา 
ในฐานะประธานสภารัฐมนตรีแห่งประเทศบอสเนียและเฮอร์เซโกวีนา เขาได้รับการโหวดจากรัฐสภาทั้งหมด 40 เสียง เลือกเขา 28 เสียง ในระหว่างการดำรงตำแหน่งเขาพัฒนาศักยภาพเศรษฐกิจของบอสเนียและเฮอร์เซโกวีนา และให้สัญญากับสหภาพยุโรปที่จะผลักดันประเทศเข้าสู่การเป็นสมาชิกสหภาพยุโรป ซวิซดิชได้รับการเสนอชื่อให้เป็นประธานรัฐสภาเมื่อวันที่ 6 สิงหาคม ค.ศ. 2019 ตามรัฐธรรมนูญของบอสเนียและเฮอร์เซโกวีนา ผู้นำรัฐบาลจะดำรงตำแหน่งผู้นำนิติบัญญัติพร้อมกันไม่ได้ ในช่วงวิกฤตการณ์ดังกล่าว ส่งผลให้คณะประธานาธิบดีที่มีเฌลย์กอ ก็อมชิช, มิโลรัด โดดิก และ เชฟิก จาเฟโรวิช จัดประชุมฉุกเฉินและเสนอชื่อซอรัน เตเกลติยา เป็นประธานสภารัฐมนตรีแห่งบอสเนียและเฮอร์เซโกวีนาคนใหม่ ให้รัฐสภาโหวดยอมรับ ในวันที่ 5 ธันวาคม ค.ศ. 2019 ซึ่งทำให้ซอรัน เตเกลติยา เป็นนายกรัฐมนตรีคนต่อไปของประเทศบอสเนียและเฮอร์เซโกวีนา
ตั้งแต่ ค.ศ. 1991 เดนิส ซวิซดิช เป็นสมาชิกและรองประธานพรรคกิจประชาธิปไตยแห่งบอสเนียและเฮอร์เซโกวีนา หรือพรรคกิจประชาธิปไตยแห่งบอสเนียและเฮอร์เซโกวีนา จนกระทั่งลาออกเมื่อ ค.ศ. 2021
<templatestyles src="Reflist/styles.css" />
บ็อบ รอสส์

รอเบิร์ท นอร์แมน รอสส์ (29 ตุลาคม 1942 – 4 กรกฎาคม 1995) หรือรู้จักกันในนาม บ็อบ รอสส์  เป็นจิตรกร, ผู้สอนศิลปะ และผู้ดำเนินรายการโทรทัศน์ชาวอเมริกัน บ็อบเป็นผู้สร้างสรรค์และผู้ดำเนินรายการโทรทัศน์ เดอะ จอย ออฟ เพนทิง (The Joy of Painting) ที่ฉายทางช่องพีบีเอส เมื่อปี 1983 - 1994 ในสหรัฐอเมริกา, แคนาดา, ลาตินอเมริกา และยุโรป รอสส์ได้เปลี่ยนผ่านจากการเป็นบุคคลที่มีชื่อเสียงบนโทรทัศน์ในช่วงยุค 80s - 90s มาเป็นอินเตอร์เน็ตเซเลบริตี้ ในยุคศตวรรษที่ 21 ด้วยความสามารถและความใจดี นุ่มนวลของเขา ทำให้เขามี ผู้ติดตามมากมายทั้งทางยูทิวบ์ และทวิตช์ แม้เขาจะเสียชีวิตไปแล้วก็ตาม
บางกอก อินเตอร์เนชันแนล มอเตอร์โชว์

บางกอก อินเตอร์เนชันแนล มอเตอร์โชว์  คือ งานจัดแสดงยานยนต์ ซึ่งจัดปีละครั้ง ในช่วงปลายเดือนมีนาคมถึงต้นเดือนเมษายน ณ อาคารชาเลนเจอร์ และอาคารฟอรัม ศูนย์แสดงสินค้าและการประชุม อิมแพ็ค เมืองทองธานี โดยเป็นมอเตอร์โชว์แรกในประเทศไทย จัดขึ้นครั้งแรกเมื่อวันที่ 2 ถึง 6 เมษายน 2522 ที่สวนลุมพินี 
บางกอก อินเตอร์เนชันแนล มอเตอร์โชว์ จัดโดยบริษัท กรังด์ปรีซ์ อินเตอร์เนชั่นแนล จำกัด (มหาชน) มีผู้สนับสนุนหลัก อาทิ ราชยานยนต์สมาคมแห่งประเทศไทยในพระบรมราชูปถัมภ์ กระทรวงอุตสาหกรรม กระทรวงการท่องเที่ยวและกีฬา การท่องเที่ยวแห่งประเทศไทย เป็นต้น
กีฬาอีสปอร์ตในซีเกมส์ 2019

กีฬาอีสปอร์ตในซีเกมส์ 2019 จัดขึ้นที่ Filoil Flying V Centre ในซันฮวน เมโทรมะนิลา ประเทศฟิลิปปินส์ ตั้งแต่วันที่ 5 ถึง 10 ธันวาคม พ.ศ. 2562 เป็นครั้งแรกที่การแข่งขันกีฬาอีสปอร์ตจะมีการมอบเหรียญรางวัลในการแข่งขันกีฬาที่รับรองโดยคณะกรรมการโอลิมปิกสากล หลังจากที่จัดมาแล้วในลักษณะกีฬาสาธิตในการแข่งขันเอเชียนเกมส์ 2018 ที่กรุงจาการ์ตา ประเทศอินโดนีเซีย
มีเกมที่แข่งขันหกเกม โดยเกมทั้งหมดได้รับการรับรองจากสหพันธ์กีฬาอีสปอร์ตเอเชีย
มหาวิทยาลัยเซอร์รีย์

มหาวิทยาลัยเซอร์รีย์ (อังกฤษ: University of Surrey) เป็นมหาวิทยาลัยรัฐในเมืองกิลด์ฟอร์ด เทศมณฑลเซอร์รีย์ ในอังกฤษ
มหาวิทยาลัยได้รับพระบรมราชานุญาตจากราชวงศ์และก่อตั้งขึ้นเมื่อ 9 กันยายน ปีค.ศ. 1966 โดยตั้งอยู่ ณ เมืองกิลฟอร์ดทางตะวันออกเฉียงใต้ของประเทศอังกฤษ มีด้วยกันสองวิทยาเขตคือ วิทยาเขต Stag Hill และวิทยาเขต Minor Park ที่สำคัญคือมหาวิทยาลัยเซอร์รีย์ เป็น 1 ใน 24 ของมหาวิทยาลัยในกลุ่มรัสเซลหรือรัสเซลกรุ๊ป (อังกฤษ: Russell Group) ซึ่งคือกลุ่มมหาวิทยาลัยชั้นนำของโลกที่มุ่งเน้นอย่างมากไปทางการทำงานวิจัยที่ถือได้ว่าเป็นงานวิจัยระดับท็อปของประเทศอังกฤษ อีกทั้งยังเป็นสมาชิกของ University_Global_Partnership_Network ([[University Global Partnership Network) ซึ่งเป็นองค์กรที่รวมตัวมหาวิทยาลัยชั้นนำจากหลากหลายประเทศทั่วโลกมาทำงานร่วมกัน และมีสถาบัน Surrey International Institute-DUFE (SII-DUFF) ที่รวมตัวกับ[[Dongbei University of Finance and Economics|มหาวิทยาลัยมหาวิทยาลัยเศรษฐศาสตร์และการเงินตงเป่ย]] ([[ภาษาอังกฤษ|อังกฤษ]]: Dongbei University of Finance and Economics) ([[ภาษาจีน|จีน]]: 东北财经大学) เมืองต้าเหลียนของประเทศจีน ปัจจุบันมีนักเรียนที่ลงทะเบียนกว่า 120 ประเทศ ประมาณ 16,000 คน (ปีการศึกษา 2561-2562) และศิษย์เก่าอีก 95,000 คน
แหล่งข้อมูลอื่น.
เว็บไซต์มหาวิทยาลัยเซอร์รีย์
[[หมวดหมู่:สถาบันอุดมศึกษาในสหราชอาณาจักร|ซ]]
ละครโทรทัศน์จีน

ละครโทรทัศน์จีน (จีน ตัวย่อ : 中国电视连续剧) หรือ ละครโทรทัศน์จีนแผ่นดินใหญ่ (จีน ตัวย่อ : 中国大陆电视剧) มีความคล้ายคลึงกับ ละครโทรทัศน์ ใน อเมริกาเหนือ แต่มักจะนานกว่า จีนผลิตละครโทรทัศน์มากกว่าประเทศอื่น ๆ ซึ่งมีจำนวนมากกว่า 15,000 ตอนในปี 2014 ประเภทของละครที่ได้รับความนิยมมากที่สุดในประเทศจีนคือ โรแมนติก - แฟนตาซี โดยมี 47 จาก 50 เรื่องที่มีคนดูมากที่สุดในประเทศในปี 2016 อยู่ในประเภทนี้ ละครโทรทัศน์ของจีนเป็นที่นิยมและออกอากาศทางทีวีทั่วเอเชีย โดยเฉพาะใน เวียดนาม มาเลเซีย สิงคโปร์ ไทย อินโดนีเซีย ฟิลิปปินส์ ศรีลังกา และ กัมพูชา 
นับตั้งแต่ทศวรรษ 1990 เป็นต้นมา ซีรีส์อิงประวัติศาสตร์เป็นประเภทที่โดดเด่นทางโทรทัศน์ในช่วงไพรม์ไทม์ ละครที่เกี่ยวกับวังหลวง (โดยเฉพาะยุค "ราชวงศ์ชิง") ที่ฉายทางโทรทัศน์ มีความนิยมสูงสุดในช่วงปลายยุค 90 และต้นยุค 2000 
ละครโทรทัศน์ยอดนิยมของจีน ได้แก่ "มหาบุรุษพลิกแผ่นดิน", "ฮวาเชียนกู่ ตำนานรักเหนือภพ", "สามชาติสามภพ ป่าท้อสิบหลี่", "เว่ยยาง วีรสตรียอดนักสู้", "เวยเวย ยิ้มนี้โลกละลาย", "เจินหวน จอมนางคู่แผ่นดิน", "เจาะมิติพิชิตบัลลังก์", "The Mystic Nine" และซีรีส์จีนทางเว็บพันล้านวิวอีกหลายเรื่องที่ได้รับความนิยมทั้งจากเว็บ iQiyi (อ้ายฉียี่ - 爱奇艺), Youku (โยวคู่ -) และ Tencent Video (เทนเซนต์วิดีโอ - 腾讯视频) ละครบางเรื่องได้รับความนิยมและได้รับการยอมรับอย่างกว้างขวางซึ่งมีการแปลในภาษาอื่นหรือถูกแยกออกเป็นภาคต่อ 
ฉากจบในแต่ละตอนของซีรีส์เป็นจำนวนมากมีความน่าตื่นเต้น ช่องCCTV-8 เป็นช่องที่ออกอากาศซีรีส์ทีวีตลอดเวลา ซีรีส์แบ่งออกเป็นหลายประเภท ได้แก่ ซีรีส์อิงประวัติศาสตร์ (แบ่งเป็น นิยายอิงประวัติศาสตร์ แนวรักชาติ - ปฏิวัติ ประวัติศาสตร์ยุคใกล้ และ แนวกำลังภายใน) แนวตำรวจ แนวการเมือง แนวคอมเมดี้ และแนวครอบครัวสมัยใหม่ ทุกตอนมักจะเริ่มต้นด้วยการนำเสนอเพลงไตเติ้ลซึ่งให้เครดิตนักแสดงและทีมงาน และจบด้วยเพลงไตเติ้ลอีกเพลงและมีเครดิตเพิ่มเติม 
ซีรีส์ของตอนที่ทำงานร่วมกันเพื่อแสดงให้เห็นชุดของเหตุการณ์ที่เกิดขึ้นหนึ่งหลังจากที่อื่นที่เกี่ยวข้องกับพล็อตหลักของละคร ละครประกอบด้วยตัวละครความขัดแย้งพล็อต จุดสุดยอด และความละเอียดที่ ดึงดูด ความสนใจของ ผู้ชม ตอนจำนวนมากอนุญาตให้พล็อตต้องดำเนินการในรายละเอียดมากกว่าในหนังสั้น ลักษณะเฉพาะของชีวิตเช่น โรงเรียนมัธยม วิทยาลัย หรือชีวิตการทำงานของบุคคลหรืองานที่เฉพาะเจาะจงจะแสดงด้วยรายละเอียดที่มากขึ้นที่ช่วยให้ผู้ชมรับทราบรายละเอียดในพื้นที่นั้น ๆ สิ่งนี้ทำให้ผู้ชมเข้าใจถึงตัวละครและมุมมองของพวกเขาได้ดีขึ้นรวมถึงเรื่องราวทั้งหมด 
ในช่วงไม่กี่ปีที่ผ่านมา ซีรีส์โทรทัศน์จีนเรื่องยาวจะมีคุณภาพแตกต่างกันไป ผู้สังเกตการณ์ได้บันทึกว่าซีรีส์บางเรื่องมีคุณภาพการผลิตและจำนวนสคริปต์เพิ่มขึ้นอย่างมาก นอกจากนี้ละครโทรทัศน์จีนจำนวนหนึ่งยังใช้ดนตรีจากภาพยนตร์ฮอลลีวูดเป็นเพลงประกอบ 
ละครถูกสร้างขึ้นหลากหลายประเภท เช่น โรแมนติก, คอมเมดี้, สยองขวัญ, ครอบครัว, กีฬา หรือการผสมผสานใยแนวโบราณ, อิงประวัติศาสตร์, ยุคสาธารณรัฐ หรือ สมัยใหม่เพื่อเน้นย้ำหัวข้อให้เหมาะสมกับความสนใจของฐานผู้ชม ละครภาษาจีนมักจำแนกตามสถานที่ที่ผลิต เช่น ละครแผ่นดินใหญ่ ละครไต้หวัน ละครฮ่องกง และละครสิงคโปร์ แต่ละประเภทมีความแตกต่างกันไปตามรูปแบบการถ่ายทำและการแก้ไข ส่วนใหญ่ประกอบด้วยเรื่องความรัก, ครอบครัวและเพื่อน ที่มีการผสมผสานในรูปแบบของวัฒนธรรมป๊อป
ประเสริฐ บุญสม

ประเสริฐ บุญสม (25 พฤษภาคม พ.ศ. 2458 – 21 พฤษภาคม พ.ศ. 2535) เป็นนักการเมืองชาวไทย อดีตรัฐมนตรีช่วยว่าการกระทรวงศึกษาธิการ ในรัฐบาลหม่อมราชวงศ์คึกฤทธิ์ ปราโมช อดีตสมาชิกสภาผู้แทนราษฎรจังหวัดพระนครศรีอยุธยา 5 สมัย
ประวัติ.
ประเสริฐ บุญสม เกิดเมื่อวันที่ 25 พฤษภาคม พ.ศ. 2458 ที่ตำบลประตูจีน อำเภอกรุงเก่า จังหวัดพระนครศรีอยุธยา เป็นบุตรของ จ.ส.ต.หมื่นสินศักดิ์สงวน (สิน บุญสม) กับ นางสาย บุญสม มีพี่น้องร่วมบิดาเดียวกันคือ นางศิริ วิไลจิตต์
การทำงาน.
ประเสริฐ บุญสม เป็นข้าราชการครู สังกัดโรงเรียนจอมสุรางค์อุปถัมภ์ ก่อนจะเข้าสู่งานการเมือง ในตำแหน่งผู้ช่วยเลขานุการรัฐมนตรีว่าการกระทรวงศึกษาธิการ
งานการเมือง.
ประเสริฐ บุญสม เป็นนักการเมืองชาวไทย ด้วยบุคลิกความเป็นคนชอบช่วยเหลือผู้คน จึงได้รับเลือกตั้งเป็นสมาชิกสภาผู้แทนราษฎรจัดหวัดพระนครศรีอยุธยา ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคเสรีมนังคศิลา และได้รับเลือกตั้งอีกครั้งในการเลือกตั้งในเดือนธันวาคมของปีเดียวกัน
ต่อมาในปี พ.ศ. 2512 แม้ว่าจะห่างจากการเลือกตั้งไปนานกว่าสิบปี เขาก็ยังคงลงสมัครรับเลือกตั้ง โดยได้ย้ายไปสังกัดพรรคสหประชาไทย ของจอมพลถนอม กิตติขจร และได้รับเลือกตั้งเป็นสมัยที่ 3 จากนั้นได้รับเลือกตั้งอีกครั้งในนามพรรคสังคมชาตินิยม ซึ่งเขาเป็นกรรมการอำนวยการพรรคด้วย ในปี พ.ศ. 2518 และเขาได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลของหม่อมราชวงศ์คึกฤทธิ์ ปราโมช และพ้นจากตำแหน่งในการปรับคณะรัฐมนตรี ในเดือนมกราคม พ.ศ. 2519 ซึ่งมีการชักชวนพรรคเกษตรสังคม เข้ามาร่วมรัฐบาล ส่งผลให้เกิดความไม่พอใจในพรรคร่วมรัฐบาล จนนำไปสู่การยุบสภาผู้แทนราษฎร ในอีก 3 วันต่อมา
เขาว่างเว้นจากการเป็น ส.ส. ในการเลือกตั้ง พ.ศ. 2519 เนื่องจากเขาลาออกจากพรรคสังคมชาตินิยมซึ่งให้เหตุผลว่าอุดมการณ์ไม่ตรงกัน โดยแพ้ให้กับผู้สมัครหน้าใหม่จากพรรคเกษตรสังคม คือ สมพงษ์ ตรีสุขี และบุญพันธ์ แขวัฒนะ และกลับมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ในนามพรรคชาติไทย
ผลงานที่โดดเด่นคือ การผลักดันให้มีการสร้างโรงเรียนมัธยมประจำอำเภอในจังหวัดพระนครศรีอยุธยา และการพิจารณาร่างพระราชบัญญัติครู
นอกจากการเป็น ส.ส.แล้ว นายประเสริฐ ยังเป็นผู้สนับสนุน ผลักดันนักการเมืองหน้าใหม่หลายคน เช่น เผอิญ ศรีภูธร วิเชียร กลิ่นสุคนธ์ อนันต์ บูรณวณิช และอุทัย ชุณหะจันทน
ถึงแก่อนิจกรรม.
ประเสริฐ บุญสม ถึงแก่อนิจกรรมเมื่อวันที่ 21 พฤษภาคม พ.ศ. 2535
ท้าวขาก่าน

ท้าวขาก่าน หรือ เจ้าหลวงขาก่าน ทรงเป็น เจ้าผู้ครองนครน่าน องค์ที่ 22 (ภายใต้การปกครองของอาณาจักรล้านนา) ปกครองเมืองน่าน ระหว่างปี พ.ศ. 2019 - พ.ศ. 2023 ต่อมาได้ย้ายไปครองเมืองเชียงราย
พระประวัติ.
หลังจากที่พระเจ้าติโลกราช เข้ายึดครองเมืองน่านได้สำเร็จ พระองค์ได้จัดการปกครองบ้านเมืองใหม่ และมอบอำนาจให้ทหารเอกคู่ใจ พระนาม ท้าวขาก่าน หรือ พระญาขาก่าน เป็นผู้ปกครองดูแลเมืองน่าน ในปี พ.ศ. 2019
อันตัว พระญาขาก่านท่านนี้ มีความรู้ ความสามารถในการจับช้าง เลี้ยงช้างและฝึกสอนช้าง จนไม่มีใครเสมอเหมือน และเมืองน่านในขณะนั้น จากดินแดนอันกว้างใหญ่ไปถึงหลวงพระบาง มีช้างป่าจำนวนมาก ช้างเหล่านั้น ล้วนเป็นช้างงา เหมาะแก่การนำไปฝึกเป็นช้างศึก
พระญาขาก่าน สามารถจับช้างได้ปีละหลายร้อยเชือก จนเป็นประโยชน์แก่กองทัพเมืองน่านและเชียงใหม่ในการรบเพื่อป้องกันอาณาจักรและขยายอาณาจักร เป็นอย่างยิ่ง
กรณียกิจ.
กรณียกิจที่สำคัญ
 สงครามไดเวียด-ล้านช้าง เมื่อปี พ.ศ. 2023 ทำให้ ท้าวขาก่าน เจ้าเมืองน่าน มีชื่อเสียงมาก เช่นกรณี จักรพรรดิเฉิงฮว่า (Chenghua) แห่งราชวงศ์หมิง พระองค์ทรงส่งคนมาวาดภาพท้าวขาก่านเก็บไว้ในหอตำราหลวง สาเหตุที่จีนชื่นชมล้านนาและท้าวขาก่านก็ไม่มีอะไรมากนั่นก็เพราะล้านนาช่วยแก้แค้นแทนจีนเนื่องจากจีนพ่ายแพ้เวียดนามหลายครั้งและไม่สามารถแผ่อำนาจเข้าไปปกครองเวียดนามได้เลยในสมัยราชวงศ์หมิง 
 ปัจจุบันในบริเวณวัดพระธาตุแช่แห้ง พระอารามหลวง อำเภอภูเพียง จังหวัดน่าน มีศาลของ ท้าวขาก่าน เจ้าเมืองน่าน ให้ผู้คนสักการะ โดยท้าวขาก่านเป็นที่รู้จักดีของผู้คนในละแวกนั้นเพราะเคยเป็นถึงเจ้าเมืองน่านมาก่อนอย่างไรก็ตาม ในเมืองเชียงรายซึ่งเป็นอีกเมืองที่ท้าวขาก่านได้มาปกครองกลับพบว่าไม่มีผู้ใด้รู้จักท้าวขาก่านเลย สาเหตุอาจจะมาจาก มิได้มีการบันทึกผลงานของท้าวขาก่านไว้ในช่วงที่ปกครองเมืองเชียงราย ในสมัยท้าวขาก่านปกครองนั้นพระพุทธศาสนาในเมืองน่านรุ่งเรืองมาก จนทำให้มีความผูกพันกับชาวน่านและจังหวัดน่าน อันเป็นเมืองพระพุทธศาสนา และมีพระธาตุแช่แห้ง ที่ท้าวขาก่านได้บูรณปฎิสังขรณ์ไว้ให้ได้เคารพบูชา ประชาชนให้ความเคารพสักการะ โดยได้สร้างรูปปั้นท่านไว้ในบริเวณวัดพระธาตุแช่แห้ง เพื่อให้คนรุ่นหลังไว้รำลึกสักการบูชาตลอดจน ชั่วลูกหลานเพื่อให้เกิดสิริมงคล
กีฬามวยสากลในซีเกมส์ 2019

การแข่งขัน มวยสากล ที่ ซีเกมส์ 2019 ใน ประเทศฟิลิปปินส์ จะจัดขึ้นที่ ศูนย์ประชุมและแสดงสินค้านานาชาติฟิลิปปินส์ ฟอรัมใน ปาไซ, เมโทรมะนิลา ตั้งแต่วันที่ 4 ถึง 9 ธันวาคม พ.ศ. 2562.
ประเทศที่มีส่วนร่วม.
<templatestyles src="Div col/styles.css"/>
กีฬายิมนาสติกในซีเกมส์ 2019

การแข่งขัน ยิมนาสติก ในมหกรรมกีฬา ซีเกมส์ 2019 ในประเทศ ฟิลิปปินส์ จะจัดขึ้นที่ รีซาล เมโมเรียล โคลีเซียม ตั้งแต่วันที่ 1 ถึง 9 ธันวาคม พ.ศ. 2562.
ตารางการแข่งขัน.
ด้านล่างนี้เป็นตารางการแข่งขันสำหรับการแข่งขันยิมนาสติก. เวลาทั้งหมดคือเวลามาตรฐานฟิลิปปินส์ (UTC+8).
<templatestyles src="Col-begin/styles.css"/>
เจดีย์ญี่ปุ่น

เจดีย์หลายชั้นสร้างด้วยไม้, หิน และเจดีย์แบบโกะรินโต ("gorintō")
เจดีย์ในญี่ปุ่น หรือ โต  หรือ บุตโต  หรือ โทบะ  มีวิวัฒนาการมาจากเจดีย์จีน ซึ่งพัฒนามาจากสถูปของอินเดีย เช่นเดียวกันกับสถูป เจดีย์ญี่ปุ่นนั้นเดิมทีสร้างขึ้นเพื่อเป็นที่เก็บพระธาตุ แต่ท้ายที่สุดส่วนใหญ่ก็ไม่ได้ใช้งานแบบนั้น เจดีย์เป็นโครงสร้างสำคัญของวัดพุทธในญี่ปุ่น เช่นเดียวกันกับตามศาลเจ้าชินโต ซึ่งเป็นวัดพุทธไปด้วยกัน จนกระทั่งมี Kami and Buddhas Separation Act เมื่อ 1868 ที่กำหนดให้แยกวัดพุทธและศาลเจ้าชินโตออกจากกัน จึงยังพอพบเจดีย์ในศาลเจ้าชินโตบ้าง เช่นที่ศาลเจ้าอิตสึกุชิมะ ก็พบเจดีย์อยู่หนึ่งหลัง
ภายหลังการปฏิวัติเมจิ คำว่า “โต“ ("tō") ซึ่งแปลว่าเจดีย์ ได้เปลี่ยนมาครอบคลุมความหมายของคำว่าหอคอยแบบตะวันตก เช่นคำว่าหอไอเฟล ก็เรียกว่า #เปลี่ยนทาง 
รูปแบบของเจดีย์นั้นมีหลากหลาย บ้างสร้างด้วยไม้ เรียกรวม ๆ ว่า "โมกูโต"  บ้างแกะสลักจากหินเรียกว่า "เซกิโต"
อุทัย ชุณหะจันทน

อุทัย ชุณหะจันทน อดีตรัฐมนตรีช่วยว่าการกระทรวงสาธารณสุข ในรัฐบาลหม่อมราชวงศ์คึกฤทธิ์ ปราโมช และอดีตสมาชิกสภาผู้แทนราษฎรจังหวัดพระนครศรีอยุธยา 1 สมัย
ประวัติ.
อุทัย ชุณหะจันทน เป็นชาวอำเภอบางบาล จังหวัดพระนครศรีอยุธยา เกิดในตระกูลดั้งเดิมมีฐานะทางเศรษฐกิจมั่นคง มีที่นาให้เช่าเป็นจำนวนมาก ต่อมาเขาได้ประกอบธุรกิจร้านอาหารศรแดง ย่านอนุสาวรีย์ประชาธิปไตย
อุทัย ชุณหะจันทน ได้สร้างถาวรวัตถุหลายแห่ง เช่น โรงเรียน วัด โดยได้บริจาคเงินสร้างโรงเรียนวัดจุฬามณี (ชุณหะจันทนประชาสรรค์) ในปี พ.ศ. 2509 จึงตั้งชื่อโรงเรียนเพื่อเป็นอนุสรณ์
งานการเมือง.
อุทัย ชุณหะจันทน เป็นนักการเมืองชาวไทย เป็นนักธุรกิจเจ้าของร้านอาหารศรแดง กรุงเทพมหานคร ต่อมาได้รับการชักชวนจาก ประเสริฐ บุญสม ให้เข้ามาทำงานการเมือง จึงลงสมัครรับเลือกตั้งในนามพรรคสังคมชาตินิยม จนได้รับเลือกตั้งเป็นสมาชิกสภาผู้แทนราษฎรจัดหวัดพระนครศรีอยุธยา ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 และเขาได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลของหม่อมราชวงศ์คึกฤทธิ์ ปราโมช
ญีนา ซาลาส

ญีนา ซาลาส (เกิด 5 มกราคม พ.ศ. 2543) ชื่อเล่น จีน่า เป็นนักแสดงและนางแบบลูกครึ่งไทย-คิวบา สังกัดช่อง 3 เอชดี 
ประวัติ.
ญีนา ซาลาส (เกิด 5 มกราคม พ.ศ. 2543) ชื่อเล่น จีน่า เป็นบุตรสาวคนเล็กของ อิสมาเอล ซาลาส บิดาชาวคิวบา อดีตเทรนเนอร์นักมวยสากลสมัครเล่นทีมชาติไทย และ นางธนมน มารดาชาวไทย มีพี่สาว 1 คน และพี่ชาย 1 คน เกิดและเติบโตที่ ประเทศญี่ปุ่น จนอายุได้ 9 ปีจึงย้ายกลับมาประเทศไทย โดยจีน่าศึกษาระดับชั้นมัธยมศึกษาจาก โรงเรียนสารสาสน์วิเทศนิมิตใหม่ และศึกษาแบบโฮมสคูล ปัจจุบันกำลังศึกษาอยู่ที่ คณะนิเทศศาสตร์ มหาวิทยาลัยรังสิต (สาขาวิชาการเขียนบทและการกำกับภาพยนตร์และโทรทัศน์)
ญีนาได้เข้าวงการตั้งแต่อายุ 13 ปี ผลงานโฆษณาชิ้นแรกของจีน่าคือการถ่ายโฆษณา ที่ออนแอร์ที่ ประเทศอินโดนีเซีย มีผลงานการแสดงชิ้นแรกปี พ.ศ. 2558 ละครเรื่อง ปริศนา ทางช่องพีพีทีวี ในบท หม่อมเจ้าหญิงรัตนาวดี และรับบทนำครั้งแรกในเรื่อง รัตนาวดี ด้วยอายุเพียง 15 ปี ต่อมา พ.ศ. 2560 ได้เซ็นสัญญาเป็นนักแสดงในสังกัดสถานีวิทยุโทรทัศน์ไทยทีวีสีช่อง 3
ท้าวอ้ายยวม

ท้าวอ้ายยวม หรือ เจ้าหลวงอ้ายยวม ทรงเป็น เจ้าผู้ครองนครน่าน องค์ที่ 23 (ภายใต้การปกครองของอาณาจักรล้านนา) ปกครองเมืองน่าน ระหว่างปี พ.ศ. 2024 - พ.ศ. 2028
พระประวัติ.
เมื่อปีกุญ ฉอศก (ปีกัดไก๊ จุลศักราชได้ ๘๔๓) พ.ศ. 2024 พระเจ้าติโลกราช พระมหากษัตริย์ล้านนา รัชกาลที่ 9 แห่งราชวงศ์มังราย ทรงแต่งตั้งให้ ท้าวอ้ายยวม มาเป็นเจ้าเมืองน่าน ต่อมาในปี พ.ศ. 2027 ท้าวอ้ายยวม เจ้าเมืองน่าน ได้ชักชวนพระธรรมพระสังฆเจ้าแลชาวบ้านชาวเมืองน่านสร้างพระมหาธาตุเจ้า ครอบองค์พระบรมธาตุแช่แห้งเดิมที่ ท้าวขาก่าน เจ้าผู้ครองนครน่าน องค์ที่ 22 (ภายใต้การปกครองของอาณาจักรล้านนา) ปกครองเมืองน่าน ระหว่างปี พ.ศ. 2019 - พ.ศ. 2023 สร้างขึ้น โดยให้มีใหญ่กว่าเดิม คือ กว้าง 10 วา สูง 17 วา โดยใช้เวลาในการก่อสร้างราว 4 ปี จึงเสร็จบริบูรณ์ เมื่อสร้างเสร็จ ท้าวอ้ายยวม เจ้าเมืองน่าน ก็ทำการสักการบูชาฉลองสมโภชทำบุญให้ทานเป็นการใหญ่ 
ต่อมาในปีขาล นพศก (ปีเต่ายี่ จุลศักราช ๘๔๗) พ.ศ. 2028 ท้าวอ้ายยวม เจ้าเมืองน่าน ก็ถึงแก่พิราลัย รวมระยะเวลาที่ปกครองเมืองน่าน 4 ปี
ไต้หวันโมไบล์

Taiwan Mobile  เป็นผู้ให้บริการโทรคมนาคมรายใหญ่ในไต้หวันโครงการดำเนินงานประกอบด้วยเครือข่าย 3G 4G เครือข่ายโทรศัพท์พื้นฐานโทรศัพท์ระหว่างประเทศและบริการข้ามแดนอัตโนมัติ